**Քոդի Էնդրյու Յոհան Սմիթ** (անգլ.՝ Kodi Andrew Johan Smit, (անգլ.՝ Kodi Smit-McPhee, հունիսի 13, 1996(1996-06-13), Ադելաիդա, Ավստրալիա), ավստրալիացի դերասան՝ առավել հայտնի «Ճանապարհ» ֆիլմում Մալչիկի, «Ներս թող ինձ։ Սագա» ֆիլմում Ոուենի, «Պարանորման կամ ինչպես ընտելացնել զոմբիին» մուլտֆիլմում Նորման Բեբկոկի և «Կապիկների երկիր։ Հեղափոխություն» ֆիլմում Ալեքսանդրի դերերով։

Վաղ տարիներ
-----------

Սմիթ-ՄաքՖին ծնվել է Հարավային Ավստրալիայի Ադելաիդա քաղաքում, Սոնա և Էնդի ՄաքՖիների ընտանիքում։ Նրա հայրը դերասան է և նախկին պրոֆեսիոնալ մարտիկ։ Քույրը՝ Սիանոա Սմիթ-ՄաքՖին, նույնպես դերասանուհի է։

Կարիերա
-------

Սմիթ-ՄաքՖին իր առաջին լիամետրաժ դերը խաղացել է «Մոռացված ցանկություններ» ֆիլմում, որի համար 2007 թվականին արժանացել է AACTA կինոմրցանակին լավագույն երիտասարդ դերասան, ինչպես նաև տղամարդու լավագույն դեր անվանակարգերում։ «Ճանապարհ» ֆիլմում խաղացած դերը լավագույն երիտասարդ դերասան անվանակարգում նրան բերել է Critic's Choice Movie Awards մրցանակը, իսկ 2010 թվականին լավագույն միջազգային դերասան անվանակարգում արժանացել է AACTA կինոմրցանակին։ Հաջորդ տարի նկարահանվել է «Ներս թող ինձ։ Սագա» ֆիլմում, որի ցուցադրումից հետո 2010 թվականի Critics Choice Awards-ում նա արժանացել է լավագույն երիտասարդ դերասան անվանակարգին։ 2012 թվականին նկարահանվել է «Կոնգրես» ֆիլմում։ Ֆիլմի պրեմիերան կայացել է 2013 թվականին հեղինակավոր Կաննի կինոփառատոնում։

Ավելի ուշ Սմիթ-ՄաքՖին դեր է ստացել «Մեռած Եվրոպա» ֆիլմում, որի պրեմիերան կայացել է 2012 թվականին Տորոնտոյի կինոփառատոնում։ «Ջեյմսի վայրի բնույթը» ֆիլմում խաղացել է Ջեյմսի, իսկ «Ռոմեո և Ջուլիետ» ֆիլմում Բենվոլիոյի դերը։ Նկարահանվել է նաև 20th Century Fox հեռուստաալիքի «Կապիկների երկիր։ Հեղափոխություն» (2014) ֆիլմում, որի նախագիծը վերամիավորել է նրան և ռեժիսոր Մեթ Ռիվզին, որի հետ նա աշխատել էր «Ներս թող ինձ։ Սագա» ֆիլմի նկարահանումների ժամանակ։

2013 թվականին Սմիթ-ՄաքՖին նկարահանվել է «Երիտասարդություն» գիտաֆանտաստիկ մարտաֆիլմում։ Ֆիլմի պրեմիերան կայացել է 2014 թվականի հունվարին Սանդենսի կինոփառատոնում։ Մարտին նա դարձել է Nine Network հեռուստաընկերության «Հալիպոլի» ութ սերիայից բաղկացած հեռուստասերիալի դերասանական կազմի անդամ, որը հեռարձակվել է 2015 թվականին․ տարի, երբ նշվում էր Հալիոպոլիի վայրէջքի 100-ամյակը։ 2015 թվականի փետրվարի 17-ին Բրայան Սինգերը հայտարարել է, որ Սմիթ-ՄաքՖին «Իքս մարդիկ։ Ապոկալիպսիս» ֆիլմում խաղալու է գիշերային օձի դերը։

Անձնական կյանք
--------------

Սմիթ-ՄաքՖին ապրում է Կալիֆորնիա նահանգի Լոս Անջելես քաղաքում։ Ներկա պահին հնադիպում է Ռեբեկա Ֆիլիպոուի հետ։

Ֆիլմագրություն
--------------

| Տարի | Անվանում | Բնօրինակ անվանում | Դեր |
| --- | --- | --- | --- |
| 2005 | Անօգնականը | *Stranded* | Թեդի |
| 2006 | Մահացու կապ | *Fatal Contact: Bird Flu in America* | Թոբի Քոնելի |
| 2007 | Մոռացված ցանկություններ | *Romulus, My Father* | Ռայմոնդ |
| 2009 | Ճանապարհ | *The Road* | Տղա |
| 2010 | Ներս թող ինձ։ Սագա | *Let Me In* | Օուեն |
| 2013 | Կոնգրես | *The Congress* | Ահարոն Ռայթ |
| 2013 | Ռոմեո և Ջուլիետ | *Romeo and Juliet* | Բենվոլիո |
| 2014 | Երիտասարդություն | Young Ones | Ջերոմ Հոլմ |
| 2014 | Ջեյմսի վայրի բնույթը | All the Widerness | Ջեյմս Մեդսոն |
| 2014 | Կապիկների երկիր։ Հեղափոխություն | *Dawn of the Planet of the Apes* | Ալեքսանդր |
| 2016 | Իքս մարդիկ։ Ապոկալիպսիս | *X-Men: Apocalypse* | Գիշերային օձ |
| 2018 | Ալֆա | *Alpha* | Կեդա |
| 2018 | Դեդփուլ 2 | *Deadpool 2* | Գիշերային օձ |
| 2019 | Իքս մարդիկ։ Խավարի փյունիկ | *Dark Phoenix* | Գիշերային օձ |

Ծանոթագրություններ
------------------

1. 1 2  filmportal.de — 2005.
2. 1 2  Discogs — 2000.
3. 1 2
4. 1 2  *Deutsche Nationalbibliothek* Record #141389214 // Gemeinsame Normdatei (գերմ.) — 2012—2016.
5. ↑
6. ↑  "Acting game is a family affair". Sydney Morning Herald. 2010 թ․ հոկտեմբերի 18. Retrieved 2010 թ․ հոկտեմբերի 20. `{{cite news}}`: Cite has empty unknown parameter: `|coauthors=` (help)
7. ↑  Knox, David (2014 թ․ մարտի 3). "Nine announces Gallipoli cast". *TV Tonight*. TV Tonight. Retrieved 2014 թ․ մարտի 4.
8. ↑  Shawn S. Lealos (2015 թ․ փետրվարի 18). "X-Men Apocalypse Casts Kodi Smit-McPhee as Nightcrawler". *Renegade Cinema*. Retrieved 2015 թ․ փետրվարի 18.

Արտաքին հղումներ
----------------

* Քոդի Սմիթ-ՄաքՖի Internet Movie Database կայքում

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Apple Music · Ինստագրամ · Last.fm · SoundCloud |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · Metacritic · MusicBrainz · Rate Your Music · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNC: a11098004 · BNE: XX5018817 · GND: 141389214 · ISNI: 0000000114563013 · LCCN: no2010088159 · NKC: xx0200779 · NTA: 352085118 · NUKAT: n2013196230 · SUDOC: 146451090 · VIAF: 120976039 · WorldCat VIAF: 120976039 |

 |

 |